cyanic-selkie/wikianc huggingface dataset:
Цээжидийн Гүрсэд
Цээжид овогт Ганжуурын Гүрсэд (1898-1938) нь Монгол улсын орчин цагийн хуулийн байгууллагуудыг (Цагдан сэргийлэх байгууллага, Монгол улсын шүүх, Монголын залуучуудын холбоо) үүсгэн байгуулалцсанаас гадна Орос болон Хятадтай харилцах дипломат харилцаанд ихээхэн өндөр ач холбогдолтой оролцож ЗХУ-д Элчин сайдаар ажиллаж байсан юм. Гэвч тэрээр их хэлмэгдүүлэлтээр "Японы тагнуул" гэсэн хилс хэргээр цаазлуулсан юм.
Намтар
Ц.Гүрсэд нь 1898 онд Төв аймгийн Чандмань /хуучнаар/ сумын нутагт ядуу ард эмэгтэй Цэндийн хүү болон төрөөд Сэцэн хан аймаг, Сан бэйсийн хошууны өртөөчин ард “хар” гэгч Ганжуурт үрчлэгдсэн бөгөөд төрсөн эцгийг нь Цээжид гэдэг байжээ.
Тэрээр 1912 оны 3 дугаар сарын 24-нд нээгдсэн Гадаад хэргийн хамаг хэргийг шийтгэх яамны дэргэдэх Ерөнхий боловсролын сургууль, 1913 оноос Нийслэл Хүрээний Оросын консулын дэргэдэх сургууль өргөжөөд хуучин манж амбаны хоёр давхар хөх тоосгон байшинд байрлах болсон Орос-Монгол орчуулагчийн сургуульд тус тус суралцжээ. Энэ сургууль удалгүй “Жинхэнэ дунд сургууль” болон өргөжиж 60-аад суралцагчтай болж, Монгол, хятад, орос, манж, англи таван хэл үздэг сургууль болжээ.
1913 онд Богд хааны зарлигаар Орос улсын консулын газрын дэмжлэгтэйгээр хэсэг хүүхдийг Орост суралцуулах шийдвэр гаргаж Ц.Дамбадорж, Н.Жадамбаа, Г.Гүрсэд, С.Гиваабалжир, Х.Чойбалсан, түүхч Ч.Бат-Очир, Ө.Сүхбаатар /сүүлд Монголбанкинд ажиллаж байсан/ нарыг явуулжээ. Тэд гимназид суралцаж орос, герман, франц хэл бичигт гэгээрсэн. Энэ нь Монгол улсаас гадаад оронд өөрийн мэргэжилтнээ бэлтгэж эхэлсэн анхны тохиолдол байлаа.
1917 оны зун Гүрсэд болон бусад сурагчид Монголд буцаж ирээд цахилгаан мэдээний курст суралцаад, цахилгаан мэдээчээр ажиллуулсан байна. Г.Гүрсэд ажиллаж байх хугацаадаа тэргүүн зэргийн тогосон отгоор шагнуулж байсан аж.
Богд хаант Монгол улсын Гадаад явдлын яамны бичээч,орос хэлний хэлмэрчийн албанд томилогдсон Ц.Гүрсэд Монгол улсын хууль, шаштир хэвлэхэд онц идэвх, хичээнгүй чармайлт гаргасны төлөө дэд зэрэг хөхиүлэн шагнагдсан.
Тэрбээр олноо Магсар хурц хэмээн алдаршсан, бичгийн түшмэл, Шүүх яамны сайд, нэртэй эрдэмтэн Наваанлувсанцэдэнгийн Магсаржавын охин, Монголын алдарт дуучин Магсар хурцын Дугаржавын дүү Цэсэнжавтай гэрлэж, Лувсанбалдан хэмээх хүү төрүүлж өсгөсөн.
Ардын хувьсгалын дараа
Цээжид Г.Гүрсэд ардын журамт цэрэгт элсэн, 1921 оны 7 дугаар сард Нийслэл Хүрээний комендат,10-р сард комендат хавсарсан сэргийлэх цэргийн дарга болсноор Нийслэл хүрээний цагдан сэргийлэх хороо,Амгаланбаатар хотын цагдан сэргийлэх хэлтэс гэж байсныг нэгтгэж “Нийслэл хүрээний цагдан сэргийлэх хороо”-г байгуулж, орон тоог нь 134 болгон  нэмсэн байна. Мөн цэрэг шиг хуарагнан ажиллаж  байсан цагдаа нарыг өөрийн гэр орондоо амьдарч  9-27 лангийн цалин авдаг болгон өөрчилжээ.Үүнээс гадна  морьтой, явган цагдаа нарыг ялгах таних тэмдэг,формын хувцастай болгож, тэднийг хэв журам сахиулж, гэмт хэрэгтэй тэмцэх арга барилд сургах зэрэг бүтэц, зохион байгуулалт, ажлын арга барилд нь шинэчлэлт  хийжээ.
8-р сарын 25-ны өдөр өглөөний 9цагт Нийслэл хүрээний 10-р хорооны 238 дугаартай,нөхөр Гүрсэдийн хашаанд урагш харсан нэгэн урт байшинд арван хэдэн хүн хуралдав гэжээ.Энэ хурлаар “Бошгыг халах залуучуудын эвлэл хэмээн өөрийгөө нэрлэх эвлэлийн тэмдэг сийлүүлэх,гишүүдийн зүүх тэмдгийн маяг зөвшөөрөх,хуралдаж цугларч байх газартай болгох,бийр янтай, цаас зэрэг хэрэглэлээр хангахад 400 янчаанаар туслахыг Ардын намын Төв хороонд гуйхаар хэлэлцэн тогтжээ. Эвлэлийн Ерөнхий Хороогоор уг хэргийг удирдуулахаар шийдэж түүний гишүүдэд нөхөр Чойбалсан, Жадамба, Бат-Очир нарыг сонгож,Эвлэлийн Ерөнхий Хорооны даргад Гүрсэд,нарийн бичгийн даргаар Баваасан нарыг томилсон тогтоолыг Намын Төв Хороонд  явуулжээ.
1921 онд Ардын засгийн газраас томилсон Нийслэл Хүрээний комендатын яамны Гүрсэд толгойлсон комисс Шанзавын яамны Нийслэл хүрээний их гяндан, Их шавийн болон Баруун хүрээний хийд, ”Аймгийн суурин жасаануудын  гяндан”-гуудыг шалгаж засгийн газар хэлэлцүүлсний үндсэн дээр дээрх харгис гяндангуудыг татан буулгаж,шоронгийн гинжлэх,мөглөнд хийх зэргийн харгис эрүү шүүлтийн аргуудыг устгаж, шоронгийн зарим өрөөнд наян жингийн гинжтэй,мөглөнтэй байсан хүнийг суллаж, гяндан салаа”гэгчийг байгуулж байсан нь ардын засгийн анхны засан сайжруулах байгууллагыг бий болгоход хувь нэмрээ оруулжээ.
1923 оноос Гадаад яамны хэлмэрч, Москва дахь ЭСЯ-нд 1, 2-р нарийн бичгийн дарга, Элчин сайдын үүрэг гүйцэтгэгчээр ажиллаж байсан бөгөөд энэ хугацаандаа Москва хотод хууль цаазны дээд сургуульд суралцаж төгссөнөөр Монголын анхны мэргэжлийн хуульч болсон байна.
Элчин сайдын алба хашиж байхдаа Зөвлөлтийн эрүүлжүүлэх анхны экспедицийг ирүүлж, Монголын ард түмнийг эрүүлжүүлэх ариун үйлсэд хүчин зүтгэсэн гавьяатны нэг мөн.
1925 оны 8-р сард МАХН-ын ТХ-ны дарга Ц.Гүрсэд тэргүүтэй төлөөлөгчид Гоминданы төлөөлөгчтэй Бээжинд хэлэлцээр хийж Монголын тусгаар тогтнолын асуудал дээр зөвшилцөлд хүрсэн нь эх орныхоо тусгаар тогтнолыг баталгаажуулсан чухал алхам болжээ. Доктор Ц.Батбаяр 2015 онд Монгол Оросын архивын баримтад түшиглэн Монгол Хятадын 20-р зууны харилцааны түүхийн нэгэн мартагдсан хуудсыг сэргээн мөнхлөх зорилгоор “Амар сайд, Сэцэн хан нар Хятадад 1925 онд зорчсон нь” номыг хэвлүүлсэн байна.
Монгол улсын Засгийн газрын гишүүдийн 1926 оны 4-р сарын 16-ний өдрийн 15-р, Улсын бага хурлын Тэргүүлэгчдийн 21-р хурлаас “Аливаа шүүн таслах газруудыг шинэчлэн байгуулах тухай дүрэм”-ийг баталж 5 аймаг, 3 хот,71 хошуунд анхан шатны шүүхийг байгуулах тухай шийдвэр гарсан бөгөөд Г.Гүрсэд Засгийн газрын 1926 оны зургаадугаар сарын 18-ны 24-р тогтоолоор Түр зуурын шүүн таслах газрын даргаар томилогджээ.
1926 оны 7-р сард Ц.Гүрсэдийн даргалсан цаг зуурын шүүх хурлаар Бароны цэргийн дарга Санжаа Галдановын хэргийг таслан шийдвэрлэхдээ анх удаа төлөөлөн заалдагч буюу өмгөөлөгч хэмээх хүнийг шүүх хуралд оролцуулсан баримт байдаг. Энэ хэрэгт хэрэгтэн С.Галданов өөрийн өмгөөлөгчөөр Цогт Бадамжав буюу Бадамцэрэн-Балсановыг томилж өгөхийг хүсч байснаар батлагдаж байна.
Засгийн газрын гишүүдийн 1926 оны 12-р сарын 24-ний 48-р хурлаас Улсын Дээд Шүүхийг байгуулж,1927 оны 1-р сарын 1-ний өдрөөс эхлэн ажиллуулахаар тогтсон бөгөөд УБХ-ын Тэргүүлэгчдийн 1927оны 1-р сарын 7-ны өдрийн тогтоолоор Улсын дээд шүүх байгуулсныг баталж, анхны даргаар Г.Гүрсэдийг томилжээ.
Ц.Гүрсэд “Монгол ард улсын цааз хууль,шүүх таслах газруудын байдлыг товчилсон дэвтэр” /1927он/ хэмээх тохимлоос гаргасан нь шинэ Монголын хуульзүйн шинжлэх ухаанд үнэтэй хувь нэмэр болсон байна.
1929-1930 онд БНМАУ-ын ГЯЯ-ны сайд, Улсын бага хурлын гишүүний албыг хашиж байсан.
Нам төрийн өмнө түүний бүтээсэн гавьяат үйлсийг нь үнэлж 1930 онд Аж Үйлдвэрийн гавьяаны одонгоор шагнаж байв.
1934 онд БНМАУ тунхагласны 10 жилийн ойгоор хэвлэгдсэн цомогт түүх намтрыг нь зурагтай нь хэвлүүлжээ.
Хэлмэгдсэн нь
1930 онд Гүрсэдийг намын гишүүнээс хөөсөн бөгөөд 1938 оны 3 дугаар сарын 11-нд Үйлдвэрийн яамны бичиг хэргийн эрхлэгч бөгөөд орчуулагчаар ажиллаж байхад нь Доржаев, Цэрэнжав, Хаянхирваа нарын мэдүүлгээр Япон тагнуулын хэрэг нь илэрсэн хэмээн ДЯЯ-ны 195 дугаар ордерын дагуу баривчилжээ. 1938 оны 7-р сарын 29-ний өдөр Улсын Бага Хурлын тэргүүлэгчид ба Ардын Сайд нарын зөвлөлийн ерөнхий сайд, мөн ерөнхий сайдын нэгдүгээр орлогч сайд нарын хамтарсан онц хурлаас томилогдсон онцгой бүрэн эрхт комиссын 29-р хурлын тогтоолоор шүүх цааз бичгийн 43, 44, 45 дугаар зүйлд зааснаар хөрөнгийг нь хурааж, ялын дээд хэмжээгээр шийтгэжээ
Ц.Гүрсэдийн ах Ганжуурын Гэлэгсэнгэ бол тухайн үеийн МАН-ын дэд дарга,Цэргийн зөвлөлийн нарийн бичгийн дарга,штабын даргаар ажиллаж агсан улс төрийн том зүтгэлтэн байсан бөгөөд зүүнтний хэрэгт холбогдон дүүгийн хамт цаазаар авахуулсан.
1969 онд БНМАУ-ын прокурорын эсэргүүцлээр Дээд шүүхийн Бүгд хурлын 1969-10-7-ны 6-р тогтоолоор хилс хэргээр шийтгүүлснийг хэрэгсэхгүй болгож цагаатгасан.
Ангилал:БНМАУ-ын гадаад хэргийн сайд Ангилал:Монголын дипломатч Ангилал:Монголын хуульч Ангилал:Орос дахь Монголын элчин сайд Ангилал:Сэцэн хан аймгийн хүн Ангилал:Төвийнхөн Ангилал:Монголчууд Ангилал:1898 онд төрсөн Ангилал:1938 онд өнгөрсөн
Дорнод хятадын төмөр зам
Дорнод хятадын төмөр зам- (оросоор:КВЖД; 1917 оноос өмнө- Маньчжурын зам, 1945 оноос хойш -Хятадын Чанчуны төмөр зам, 1953 оноос Харбины төмөр зам) -БНХАУ-ын Манжуурын нутаг дээгүүр дамжин хойноос урагш Харбин хотыг дайран Ляаодуны хойгийн Порт-Артур боомт хот хүрдэг төмөр замын сүлжээ.
1897 оны 7 сард Дорнод Хятадын төмөр зам барих ажил эхэлсэн бөгөөд Чита – Хайлар – Харбин – Никольск - Уссуринск гэсэн маршрутаар эхлээд баригдсан байна. Албан ёсны замын нээлт 1901 оны 11 сард болсон бөгөөд анхны зорчигчоо Санкт-Петербург-Владивастокийн хооронд тээвэрлэсэн байна.1903 онд барилгын ажил бүрэн дуусч Оросын эзэнт гүрний бүрэн эзэмшилд байж оросууд үйлчилгээг эрхэлж байсан.
Түүх
1900 онд гадаадынхны хүчирхийллийг эсэргүүцсэн “боксерийн бодлого”-ын үеэр баригдаад байсан төмөр замын ихэнх хэсгийг эвдэж сүйтгэсэн ч богино хугацаанд сэргээн барьж дуусгажээ. 1904-1905 оны дайнд (ер нь энэ дайн уг төмөр замаас болсон гэж үздэг) Орос Японд ялагдсанаар Далянь боомт хүртэлх төмөр зам Японы мэдэлд очив. Октябрийн хувьсгалын дараагаар буюу 1919 онд Зөвлөлт Орос Улс КВЖД-гээс татгалзаж байгаагаа зарласан боловч 1924 онд Хятадтай хамтарч эзэмшихээр дахин тохирсон хэдий ч 1928 онд Жан Сюлинь (Залуу жанжин гэгддэг) КВЖД-г эзэлсэн тул Зөвлөлт Холбоот Улс 1929 онд Хятадын эсрэг байлдааны ажиллагаа явуулж эрхээ дахин сэргээжээ. 1932 онд Япон улс Манжуурыг эзэлж тоглоомын Манж-Го улс байгуулсан бөгөөд Зөвлөлт Холбоот Улс түүнд 1935 онд КВЖД-г 140 сая иенээр заржээ. 1945 онд Зөвлөлтийн Улаан арми Манжуурыг Японоос чөлөөлснөөр уг төмөр замыг Ялтын хэлэлцээрийн дагуу Зөвлөлт-Хятад хоёр хамтран эзэмших болсон байна. 1949 оны 10 дугаар сарын 1-нд Мао тэргүүтэй БНХАУ байгуулагдсаны дараагаар буюу 1952 онд ЗХУ уг төмөр замыг коммунист БНХАУ-ын мэдэлд хоёр талын Хэлэлцээрийн дагуу үнэ төлбөргүй шилжүүлж өгсөн түүхтэй.
Төмөр зам бүс нутгийн хөгжилд ямар чухал нөлөөтэй гэдгийг Дорнод рятадын төмөр замын /КВЖД/ түүхээс харж болно. Хэрэв 1898 онд Манжуурын хүн ам 7 сая хүрэхтэй үгүйтэй байсан бол 1930 он гэхэд 38 сая болж өссөн байдаг. Төмөр зам хөгжил авчирч зам дагуу олон хот, суурингууд байгуулагдав. Үүний тод жишээ нь гэхэд л дээр дурдсан Манжуур, Хайлаар хотууд юм.
Төмөр зам баригдсанаар Манжуур нь эдийн засаг хөгжлөөрөө Хятадын бусад хэсгээс үлэмж түрүүлэх болсон байдаг. Харин Орос орон өөрийн хязгаар нутгийн хөгжлийг олон жилээр хойш татаж хөрш орондоо түлхүү хөгжих боломж олгосон гэж үздэг юм билээ. Оросын Алс Дорнод хүн ам сийрэг, хил залгаа Манжуурыг бодвол эдийн засгийн хувьд буурай хөгжилтэй хэвээр байна. Гэтэл КВЖД-гийн ачаар байгуулагдсан Харбин хот өнөөдөр 10 сая хүн амтай, аж үйлдвэрийн томоохон төв, тээврийн чухал зангилаа болсон байх жишээтэй.
Цахим холбоос
Ангилал:Оросын төмөр замын шугам Ангилал:Хятадын төмөр замын шугам Ангилал:Хятадын төмөр замын компани Ангилал:Хятадын төмөр замын хөдөлгөөн Ангилал:Хятадын тээврийн түүx Ангилал:Оросын Хаант Улсын тээвэр Ангилал:Царигийн өргөн 1435 мм Ангилал:Транс-Сибирийн төмөр зам Ангилал:Оросын колоничлолын түүх
Гурван хэмжээст хэвлэгч
Гурван хэмжээст хэвлэгч (3Х хэвлэгч, 3D printer) нь ямар ч хэлбэр дүрс бүхий биет дүрсийг дижитал загвараас хэвлэх төхөөрөмж юм. Эх бэлдцээс ухах, хөрөөдөх, сийлэх зэргээр хасаж бэлддэг, уламжлалт биет дүрс бүтээх аргаас ялгаатай нь, гурван хэмжээст хэвлэгч нь үе үеэр нь давхарлан нэмэх зарчмаар ажилладаг.
Түүх
Анх 1980-д онд 3Х хэвлэгчийн санаа гаран бүтээгдсэн боловч 2010-д оны эхэн хүртэл сайтар судлагдаж, борлуулалтад гараагүй байсан юм. Хамгийн анхны амжилттай 3Х хэвлэгчийг 1984 онд Чак Халл гэдэг хүн бүтээжээ. XXI зууны эхээр энэхүү төхөөрөмжийн зах зээлд ихээхэн өсөлт гарсан ба үнэ нь ч боломжийн болон буурч байна. 2012 онд 3Х хэвлэгчийн зах зээл 2,2 тэрбум долларт хүрч 2011 оныхоос 29 хувиар өсчээ.
Нэр томьёо
"Нэмж боловсруулалт хийх" гэдэг нэр томьёо нь ерөнхийдөө бол үе үеэр нь давхарлан нэмэх зарчмын дагуу ямар нэгэн обьект буюу бүтээгдэхүүнийг бүтээдэг технологийн талаар ярихад хэрэглэгддэг. Энэ аргаар бүтээгдсэн бүтээгдэхүүнүүдийг амьдралынх нь мөчлөгийн аль ч үед хэрэглэж болох ба их хэмжээний үйлдвэрлэл явагдаж эхлэхэд ч ашиглаж болдог.
Үйлдвэрлэл болон (ялангуяа) машин тоног төхөөрөмжөөр боловсруулалт хийхийн хувьд "хасах" арга нь уламжлалт бөгөөд илүү түгээмэл юм. Ерөнхийдөө бол "хасаж боловсруулалт хийх" болон "нэмж боловсруулалт хийх" гэдэг нэр томьёонууд сүүлийн он жилүүдэд хэрэглэгдэх болсон ба хооронд нь ялгаж салгахад гарч ирсэн нэр томьёо юм. Хэдийгээр төмөр зүйлсийг аль эрт дээр үеэс эхлэн хооронд нь холбож, нийлүүлж, нэмэх маягаар бүтээгдэхүүн боловсруулж ирсэн боловч хүмүүст шууд тэдгээрийг дижитал дэлгэцнээс буулган "нэмж боловсруулалт хийх" аргаар модель гаргах боломж нь байгаагүй юм. (төмөр эдлэлийг холбож нийлүүлэх аргаас дурдвал: гагнах, тавлан хадах, төмрийг давтах, боох, г.м) Харин машин тоног төхөөрөмжөөр боловсруулалт хийх явдал нь ерөнхийдөө бол "хасаж боловсруулалт хийх" аргад хамаарагдах ба ингэхдээ эд зүйлсийг өрөмдөж, үрж, бяцлаж, бутлаж болон зордог.
Түүнээс гадна анх "Cтереолитография" гэдэг нэр томьёог Чак Халл 1984 онд патентын эрх авахдаа гаргаж ирсэн ба энэ нь "Гурван хэмжээст эд зүйлийг бүтээхэд хэрэглэдэг олон бүлэг давхаргыг хамарсан үйлдвэрлэл боловсруулалтын систем" хэмээн тайлбарласан байна.
Хэвлэлийн эх
Гараар хийсэн пластик материалтай 3D загварууд нь яг уран баримлаар хийгдсэн юм шиг харагдана.
3D хуулбарчилсан скан бол олон жижиг хэрэгтэй дүрсний мэдээнүүдийг нийлүүлээд үндсэн бие баримтуудыг нь орлуулдаг.
Хэвлэх
Хэвлэхдээ, хэвлэгч STL файлаас загварыг уншаад, 1.75мм голчтой хуванцар материалыг (3D printing filament ) 0,4мм голчтой 195-200 градусын халуун хошуугаар цувьж гарган  огтлолын дагуу нимгэн үеүдийг дээр дээрээс нь давхарлан тавьдаг. Эдгээр үеүд нь хоорондоо барьцалдан нэг цул биет болж эцсийн бүтээгдэхүүн бий болно. Энэхүү аргын нэг чухал давуу тал нь ямар ч хэлбэр дүрс бүхий биетийг бүтээж болох явдал юм.
Хэвлэгчийн нарийвчлал гэдгээр хэвлэх үеийн зузаан болон Х-У нарийвчлалыг хэлнэ. Түгээмэл хэрэглэгдэж буй хэвлэгчийн хэвлэх нэг үеийн зузаан нь 100 мкм орчим байгаа бол 16 мкм-н зузаантай үеэр хэвлэж буй хэвлэгч ч байдаг. Х-У нарийвчлал нь ойролцоогоор 50-100 мкм байна.
Өнөөгийн аргаар ямарваа зүйл бүтээхэд бүтээгдэхүүний хэлбэр, хэмжээ, хэрэглэгдэж буй арга зэргээс шалтгаалан хэдэн цагаас хэдэн өдөр хүртэл үргэлжилдэг бол нэмж боловсруулалт хийх аргаар энэ хугацааг хэдхэн цаг болгон бууруулж болох юм.
Цутгах зэрэг улавжлалт аргаар их хэмжээний хуванцар бүтээгдэхүүн үйлдвэрлэх нь хямд боловч нэмж боловсруулалт хийх аргаар илүү хурдан үйлдвэрлэж болох юм. Мөн цөөн тоотой үлдвэрлэхэд нэмж боловсруулалт хийх арга нь илүү хямд тусдаг.
Мөн бага оврын 3Х хэвлэгчээр аливаа зүйлийн бүрдэл хэсгүүдийг хэвлээд дараа нь угсарч нэгтгэх боломжтой юм. Олон өнгөөр зэрэг хэвлэж болохуйц 3Х хэвлэгч ч бий.
3D принтер нь хэвлэж эхлэхээсээ өмнө STL гэсэн файлаар ямар нэгэн алдааг эсвэл олон талын алдаануудыг байгаа эсэхийг шалгаж үзнэ. Ер нь ихэнхдээ 3D сканаас гарч ирсэний дараа олон алдаатай гарч ирдэг тохиолдол байдаг учраас STL файл нь хаана алдаа байна тэр дунд нь засаж өгдөг давуу талтай. Алдааны жишээнээс дурдвал, онгоц хийхэд булан нь нийлэхгүй байх эсвэл зай завсар гарсан байх.
Түүний дараа 3D загвар нь G-сode программ хангамж ашиглан жижигхэн хэсэг болгон тасалж, үндсэн хэлбэрийг үүсгэнэ. 3D принтинг хийхэд янз бүрийн хэмжээтэй хийгдэж болох бөгөөд 100 микрометр эсвэл 250 микрометрийн хооронд хэлбэлзэнэ. Зарим тохиолдолд хүчин чадал сайтай 3D принтерийн машин нь 16 микрометр хүртэл гаргаж хүчин чадалтай байдаг байна.
3D принтинг хийхэд хичнээн ч хугацаа шаардаж болно. Ямар зүйл хэвлэгдэж байгаа буюу эсвэл ямар хүчтэй машинаар хэвлэж байгаагаас шалтгаалан хэдэн цагт ч хийж дуусгаж болно.
Ерөнхийдөө хэвлэж дууссаны дараа энэхүү бодит зүйл нь үндсэн зураг эсвэл бодит байдлын биет зүйлээсээ хэд дахин том хэвлэгдэж гардаг. Учир нь, зүсэж байранд нь оруулахад амар байдагтай холбоотой юм. Энэхүү зүсэлт нь ч бас олон төрлийн аргаар хийгдэж болно. Жишээлбэл, том хэмжээтэй мэргэжлийн зүсдэг машинууд орно, мөн гараар хийсэн машинуудаар зүсэлт хийж болно.
Шинэ дэвшлүүд
3Х хэвлэгчээр төмөр, хуванцар, керамик гээд бараг бүх төрлийн материалаар бүх төрлийн зүйлсийг хийх ба маш нарийн салбаруудад ашиглах оролдлогууд амжилттай болсоор байна. 2014 оны 3 сард Англид 3Х хэвлэгчээр хэвлэсэн хиймэл хацрын ясны хэсгийг машины осолд орсон хүнд амжилттай суулгаж анагаах ухаанд томоохон дэвшлийг авчирлаа.
Үйл явц
Металлаар хийсэн хэвлэгч машин нь ерөнхийдөө өндөр үнэтэй байдаг. Бага үнэтэй хэвлэгч машинд сүүлд нь металл хэсгийг нэмж хийж болдог байна.
Гаргах үйл явц
FDM нь наалдамхай халуун халимхай, автоматаар гаргагч болон халуун агаараар гагнагч полимерээс үүсдэг. Энэхүү зарчмыг С.Скотт-Крамп 1980-аад оны сүүлээр боловсруулсан бөгөөд 1990 онд Stratasys-д худалдаанд гаргасан байна. Энэ төрлийн 3 хэмжээст хэвлэгч гарч ирснээр нээлттэй том үйлдвэрлэлийн эх сурвалжийн харилцаа холбоо сайжирч, зар сурталчилгаа болон өөрөө хийсэн хувилбарууд ашиглагдаж эхэлсэн байна. Үүний үр дүнд энэхүү бүтээгдэхүүн үүснээс хойш технологийн үнэ 2дахин буурсан байна.
Загварыг загварчлахдаа нэмэлт давхрага болох ирмэгүүдийг үүсгэдэг байна. Ороомгон термопластик утас эсвэл металл улайдаг утаснууд нь хэвлэн гаргагч цорго буюу хошуу руу нийлүүлэх явцад задардаг байна. Цорго нь материалыг халаадаг ба урсгалыг идэвхжүүлдэг байна. Stepper болон servo мотор нь ихэвчлэн гаргагчийг хөдөлгөж урсгалыг тааруулхаар зохицуулагдсан байдаг. 3 хэмжээст хэвлэгч нь ихэвчлэн 3 хөдөлгөөний тэнхлэгтэй байдаг. CAM программ хангамжийн багц нь моторуудыг удирдаж хянахын тулд микро контроллер руу илгээж G код хянахад ашигладаг.
3 хэмжээст хэвлэгчийн гаргагч материал нь халуун төгсгөл болон хүйтэн төгсгөлтэй байдаг байна. Төрөл бүрийн полимер ашиглагддаг ба дотроо acrylonitrile butadiene styrene (ABS), поликарбонат (PC), polylactic хүчил (ХАЧА), өндөр нягттай полиэтилен (HDPE), PC / ABS, polyphenylsulfone (PPSU) болон өндөр үр нөлөөтэй хөөсөн полистирол (HIPS) зэргийг багтаадаг байна. Ерөнхийдөө полимер нь шинэхэн давирхайнаас бий болдог утасны нэг хэлбэр. Үүнд олон төрлийн төсөл байдгийн нэг нь нээлттэй эх үүсвэрийн нийгэмд суурилсан ба зорилго нь хэрэглээний дараах буюу хог хаягдлаа утас болгон ашиглах үйл явц юм. Энэхүү татан оруулагч машин нь пластик материалыг утас болгохын тулд жижиглэж шахан гаргадаг байна. Нэмж хэлэхэд fluoropolymer нь өндөр темпратурт тэсвэрлэх чадвартай. Гол нь энэ чадвар нь утас болон хувирахад нь ихээхэн хэрэгтэй байдаг байна. FDM нь бага зэрэг хэлбэрийн сонголтын хувьд хязгаарлагдмал хийгдсэн байж болох юм. Жишээ нь: FDM хийгдэж эхэлснээс хойш буюу явцад нь дэмжлэг аваагүй тохиолдолд байнга stalactite шиг бүтэцтэй ажиллаж чадахгүй. Өөрөөр хэлбэл яг барилга дуусах үед эвдрэл гарах боломжтой ба багахан хэмжээний дэмжлэг нь энэхүү үед хэрэглэхээр бүтэцлэгдсэн.
Материалын үүрэг
SLS нь анх 1980-аад оны дунд үеэр DARPA-н ивээл дор Остин дахь Техасын их сургуульд доктор Карл декарт болон Жосбер биэмэн нараар хөгжин дэвшиж пэтентаар батлагдсан байна.Үүнтэй ижил үйл явц нь арилжаалагдалгүй ОХУ householder-р патентаар 1979 онд батлагдсан байна.
Хатуу зүйлийг хайлуулах биш боловч механик шинж чанарын хувьд ердийн үйлдвэрлэсэн механиктай төстэй, бүрэн нягт материалтай давхаргыг үүсгэхийн тулд өндөр хүчин чадалтай лазер ашиглан хайлуулна.
EBM метал хэсгийн хувьд нэмэлт үйлдвэрлэлийн технологийн хэлбэртэй төстэй. EBM-н үйлдвэрлэл вакум орчинд электрон цацрагаар давхарга давхаргаар нь металыг хайлуулдаг байна. Ялгаатай метал техник арга барил нь хайлуулах чиглэлээр ажилладаг. Өөр нэг арга барил нь 3 хэмжээст хэвлэх системээс бүрдэнэ. Нунтаг болон бэхэн үйл явцыг ашиглан хэвлэж байх явцдаа шинэ нэг давхаргыг загварчилдаг байна. Энэ технологи нь өнгөт болон уян хатан туршилтын загварыг ашиглахыг санал болгодог байна.
Зарим хэвлэгч машины хувьд хамгийн хямд төсвөөр материалыг бий болгоход ашиглаж болно. 1990-д оны үеэр принтерийн маркетингтай компаниуд үйлдвэрлэлд тусгай наалдамхай зүйлээр бүрхсэн цаасыг нүүрстөрөгчийн давхар исэл бүхий цаас ашигласан ба тэднийг хамтад нь давхар лазердсан байна.
Мөн 3 хэмжээст металууд болох төмөр болон хөнгөн цагаан нь газ төмөр аркын тусламжтайгаар ашиглагдана. Үндсэн RepRap загварын бага зардал бүхий 3 хэмжээст принтерүүд нь Arduino мэдрэгчтэй ба ердийн төмөр утаснаас дүрсэлсэн ухаалаг төмөрлөг шинж чанараас бүрдсэн юм.
Хувцас загвар
3D принтинг нь түүгээр бикини, гутал, даашинз зэргийг хийж туршдаг загвар зохион бүтээгчдээр дамжин хувцас загварын ертөнцөд орж ирсэн. 3D принтингийг ашиглан Nike-ийнхан Америк хөлбөмбөгчдөд зориулсан 2012 оны Vapor Laser Talon нэртэй гутлын анхны загварыг гарган үйлдвэрлэж байгаа бол New Balance нь тамирчдад зориулсан тусгай загварын гутлуудыг үйлдвэрлэж байна. 3D принтинг нь хэрэглэгчийн тусгай шаардлагаар нүдний шилийг нь тохируулж загварчлах түвшинд ирээд байна. (линзийг нь хэвлэж болохгүй) Нүдний шилийг хурдан хугацаанд загварчлах боломжтой.
Барилга байгууламж
Саяхныг хүртэл бүх зүйл гараар бүтээгдэж ихээхэн цагийг зарцуулдаг байсан. Тиймэс архитекторууд ихэнхдээ төслийнхөө үйл ажиллагааг зурж танилцуулдаг. Үйлчлүүлэгчид бүтээгдэхүүний албан бус шийдвэрээ гаргахдаа боломжит бүх эерэг талаас нь харж нямбай тогтоохыг оролддог гэж Erik Kinipper үзсэн байдаг. Тиймээс архитекторууд үйлчлүүлэгчдэд моделиудаа түргэн хугацаанд хүргэхийн тулд 3D принтингийг хэрэглэж эхэлжээ. 3D принтингийг ашигласнаар зохион байгуулах үйл ажиллагааныхаа 50-80%-ийг хэмнэж, 60%-аар хөнгөн бөгөөд бат бэх моделуудыг хэвлэн гаргаж чадах болсон байна. Иймээс загвар болон моделууд нь хүний төсөөллөөр л хязгаарлагдах болсон юм. 3D технологийн материалын хурд болон чанар нь түүгээр бүтээгдэж болох олон олон моделиудад болон үйл ажиллагаа, үйлдвэрлэлийн арга барилд үүд хаалга нээж өгсөн. Нэгэн тод жишээ бол доктор Бехрох Хошневисийн Өмнөд Калифорнийн их сургуульд хийсэн, 24 цагийн дотор байшин барьж чадах 3D принтингийн машиныг бүтээж чадсан судалгааны ажил юм. Энэ үйл ажиллагааг Contour Crafting гэж нэрлэсэн байна. Хошневис, Расселл, Квон, Буккапатнам нар үүнийгээ нэг компьютерийн удирдлагатай системээр дамжуулж олон давхар материалд хэрэглэгддэг үйлдвэрийн нэмэлт үйл ажиллагаа гэж тайлбарласан байдаг. Bushey мөн Хошневисийн бетон хошуугаараа гаргаж чаддаг, гэрийн суурьтай компьютерийн загвар бүтээж чадах роботыг хэлэлцсэн. Contour Crafting технологи нь бүтээмжийг бүрэн автомат болгоход гол үндэс суурь болж өгсөн. Үүнийг ашиглан ганц болон цогцолбор барилгууд, тус тусдаа өөрийн гэсэн загвартай, нэг уншилтаар автоматаар бүтээгддэг.
Галт зэвсэг
2012 онд, Америкийн Нэгдсэн Улсын зэвсэгт хүчин 3D принтингийг ашиглан хуванцар бууг зохион бүтээсэн байна. Зэвсэгт хүчин нь мөн 3D-ээр хэвлэгдэж болох AR-15 төрлийн винтов буу болон 30 дахицтай М16 бууны агуулах зохион бүтээсэн боловч зөвхөн угсраа бууны төрөл нь л хэрэглэхэд зөвшөөрөгдсөн байна. Ийнхүү зэвсэгт хүчин амжилттайгаар 3D принтингээр хуванцар буу бүтээхэд АНУ-ын засгийн газар ямар нэгэн мэдээлэл болон зааварчилгааг нь вэбсайтаас нь устгуулахыг шаардсан байна. Зэвсэгт хүчин нь өөрсдийн төлөвлөгөөгөө танилцуулсны дараа, 3D принтинг болон CNC машинистийн өргөн тархалт нь буу зэвсгийн хяналтын тал дээр ямар нөлөө үзүүлэхийн талаар олон олон асуултууд бий болсон байна. 2014 онд, нэгэн япон иргэн дэлхийн хамгийн анхны 3D принтингээр галт зэвсэг бүтээн шоронд орсон хүн болсон юм. Имүра Ёшимото нь олон нийтийн вэбсайт дээр бууны зураг төсөл болон бичлэгийг нийтэлснээр 2 жилийн ял авсан байна. Цагдаа нар мөн түүнчлэн түүний гэрээс дор хаяж 2 буу олсон байна.
Эм
3D принтингийг ашиглан үйлдвэрлэсэн анхны эм нь 2015 оны 8 сард FDA-р сайшаагдсан. Нунтаг суурьтай холбогчууд нь эмийг нүхтэйгээр үйлдвэрлэж, эмийг залгихад хурдан уусахад тусалдаг.
Компьютер ба роботууд
3D принтинг нь зөөврийн компьютерийн гадуурх гэрийг хийхэд мөн ашиглагдаж болдог. Жишээлбэл, Novena ба VIA Openbook стандарт лаптоп гэрүүд. Novena-ын эх хавтан худалдаж аваад VIA Openbook-р хэвлэж болно гэсэн үг юм. 3D принтинг ашиглан нээлттэй эх бүхий роботуудыг бүтээсэн байдаг. 3&DBot бол дугуйтай Arduino робот ба ODOI бол 3D ээр хэвлэгдсэн хүн робот юм.
Сансар
Zero-G Printer, анхны 0 таталцлын хүчид ажиллахаар зохион бүтээгдсэн 3D принтэр ба, NASA Marshall Space Flight Center (MSFC) ба Made In Space, Inc-н хамтын ажиллагаагаар бүтээгдсэн юм. 2014 оны 9 сард SpaceX 0 таталцлын хүчтэй 3D хэвлэгчийг International Space Station-д хүлээлгэж өгсөн байна. 2014 оны 9 сард NASA CADын огторгуй судлаачдын хөлөг руу залгуурын эргийн түлхүүрийн зургийг явуулж, тэд 3D принтингийг ашиглан багажийг хэвлэж авчээ.
Нийгмийн программууд
2005 онд хурдтай өсөж буй сонирхогчид болон гэрээр үйлдвэрлэгчид нийлж нээлттэй REPRAP болон FAB@HOME төслүүдэд гарын үсэг зурсан. Сүүлийн үед гаргаж байгаа гэр үйлдвэрийн 3D принтерүүд бүгд RepRAp төсөлд суурилж нээлттэй эхийн программаар хийгдэж байгаа. Судалгаагаар гэр үйлдвэрлэлийг дэмжин зах зээлд бий болж буй олон нэр төрлийн бараанаас мөнгөө хэмнэж болно хэмээн дүгнэсэн байдаг. Жишээ нь дэлгүүр явж өдөр тутмын хэрэглээний (аяга, таваг г.м) зүйлс авахын оронд 3D модель татаж аван гэртээ хэвлэх боломжтой юм.
Урлаг
2005 онд, эрдэм шинжилгээний судлаачид 3D хэвлэлээр урлагийн төрлийг бүтээх боломжтой хэмээн нийтэлж эхэлсэн. 2007 онд бүхий л хэвлэл мэдээллийн хэрэгсэл Wall Street Journal болон Time сэтгүүл жилийн шилдэг 3D хэвлэлээс бүтээгдсэн бүтээлийг нэрлэсэн байна. 2011 онд Лондонгийн загварын наадмын үеэр Murray Moss 3D хэвлэлд төвлөрсөн дизайнуудыг Викториа ба Албертийн музей-д гаргаж байсан. Энэ коллекшионоо тэрбээр үйлдвэрлэлийн хувьсгал 2.0 : Материаллаг дэлхий Шинэ дэлхий болох нь хэмээн нэрлэж байсан.
2013, 2014 оны 11 сард болсон Лондоны хэвлэлийн үзэсгэлэнгийн үеэр 3D хэвлэлийн сүүлийн үеийн хөгжлийг харуулж байлаа. Урлагийн салбарт 3D хэвлэгдсэн хуванцар болон металыг ашиглах болсон. Joshua Harker, Davide Prete, Sophie Kahn, Helena Lukasova, Foteini Setaki тэргүүтэй уран бүтээлчид 3D хэвлэл гоо зүйн болон урлагийн хэмжүүрийг өөрчилж болохыг харуулж байгаа. Үзэсгэлэнгүүдийн голлон анхаарч авч үздэг зүйл нь 3D принтер эрүүл ахуйг хангаж чадахад оршиж байна. Үндсэн санаа нь 3D хэвлэл хүн бүрт хүрч чадах техникийг бүтээж чадна. Энэ арга нь илүү аюулгүй мөн үр дүнтэй. Эдгээр таамаглалыг дэмжих нэгэн үндэслэл нь 3D принтер ашиглан ясыг дуурайлган зохион бүтээсэн явдал. Энэ хувь хүнд зориулсан нээлт нь зүүж байгаа хүнийг шархаа ил байлгаж,  маажих болон угаах боломжтой болгодог. Мөн шарх ил байснаар агааржих боломжтой. Хамгийн сайн боломж нь тэд дахин боловсруулалт хийн илүү ихээр үйлдвэрлэх боломжтой.
3D хэвлэл хувь хүнд зориулсан бэлэг болон хувь хүнд зориулсан утасны гэр болон, шоколад зэргийг хийдгээрээ хамгийн тохиромжтой бэлэг болсон.
3D скан нь шууд хэвлэл хийх хэцүү, зардал ихтэй, дуурайхад хүндрэлтэй технологиос зайлсхийх боломжийг олгож байгаа. Мөн шууд хэвлэлт нь бодит эд зүйлсийн гадаргууг гэмтээх аюултай.
Харилцаа
3D хэвлэлээр нэмэлт давхаргуудыг бий болгож өгснөөр долгион мэдрэгч, холбогч терагерц төхөөрөмжүүд бий болсон байна. Эдгээр технологийн бүтцийг уламжлалт техник ашиглан бүтээж чадахгүй байгаа билээ. Худалдаанд гарсан мэргэжлийн 260В-н Eden хэвлэгч нь 100мк.м хэмжээ бүхий бүтцийг бий болгоход ашиглагдаж байгаа. Үүний дараагаар тогтмол гүйдлийн Терагертз Пласма төхөөрөмжөөр алт(эсвэл бусад металл)-аар бүрхэгддэг
Дотоод хэрэглээ
2012 оны хувьд 3D хэвлэлийг дотоодын сонирхогчид болон шүтэн бишрэгчид хөгжүүлж байлаа. Багахан хэрэглээний зүйлүүдэд буюу жишээ нь гоёл чимэглэлд зориулагдаж байсан юм. Зарим ажлууд нь эрэг болон гараар бүтсэн модон цагийг хамаардаг. Веб сайтуудаар өлгүүр болон хаалганы бариул хийх нь түгээмэл дэлгэрч байсан. FAB@HOME нээлттэй төсөл нь ерөнхий хэрэглээнд хүртэл хэвлэгчүүдийг хөгжүүлсэн. Судалгааны ажлууд эмнэлгийн бүтээгдэхүүнийг 3D хэвлэх төхөөрөмжийг ашиглан бүтээж байлаа. 3D хэвлэгч тариураар шахаж болох шингэн болон зуурмаг зэргийг бүтээж болдог. Химийн үйлдвэрлэлийн шинжээчид энэ технологийн үйлдвэрлэлийн болон гэр ахуйн чиглэлээр хэрэглэгчид өөрсдийн өргөн хэрэглээний эм болон химийн бодисыг бүтээх боломжтой гэж үзэж байгаа.
3D хэвлэл одоо илүүтэй гэр ахуйд хэрэглэгдэх болж илүү залуу насны хүмүүс хэрэглэх нь олширч байна. 3D хэвлэгчийг хэрэглээ өсөн нэмэгдэж байгаа тул айл гэрийн шинэ хэрэглээ болж хүмүүс шинэ сэтгэхүйн хүрээтэй болно.
Боловсрол ба судалгаа
RepRap төслийн 3D хэвлэх төхөөрөмжүүд нь анги тэнхимд хэрэглэж болох хамгийн сүүлийн үеийн тоног төхөөрөмж юм. 3D хэвлэл нь сурагчдад хэвлэх боломжгүй, олдоц багатай үнэтэй хэрэглэлийг туршилтаар бүтээх боломжийг олгоно. Сурагчид бодит моделиос илүү сайжруулан зохион бүтээж чаддаг.
Зарим судлаачид RepRap 3D хэвлэлийг урьд өмнө нь байгаагүй боловсролын салбарын шинэчлэл хэмээн үзэж байгаа. Энэ нь сурагчдад бага зардлаар практикт боловсрох, мөн өндөр чанарын бүтээгдэхүүнийг бага зардлаар хэмнэж боломжийг олгож байгаа. Сурагчид анги танхимдаа эртний олдвор, түүхэн баримлыг музейн үнэ цэнэ бүхий зүйлсийг гэмтээхгүйгээр хийж үзэх боломжтой. Зарим график дизайнд сонирхолтой сурагчид бүрэн бүтэн загварыг бэлдэж гаргах боломжтой. 3D хэвлэгч нь мөн сурагчдад газрын зурагний талаар шинэ ойлголтыг бий болгож өгнө. Биологийн оюутнууд хүний биеийн дотоод эрхтэн болон бусад биологийн сорьцыг бодитоор судлах боломжтой болно. Химийн оюутнууд харин молекулын холбоо болон химийн нэгдлийн бодит загварыг гаргаж чадна..
Ирээдүйд 3D хэвлэл нээлттэй шинжлэх ухааны бүтээлийг бүтээх боломжтой болж ч магадгүй юм.
Байгаль орчны ашиглалт
Бахрейнд том хэмжээний 3D хэвлэгчийг ашиглан элсэн чулуулгаар давтагдашгүй хийцтэй уран баримлыг колоничлолын үед эвдэрч гэмтсэн, цуурсан зүйлсийг дахин сэргээх аргаар хийж байна. Энэхүү бүтэц нь хиймэл арал бий болгосон, барилга байгууламжийг бүтээсэн материалаас илүү байгалийн хэлбэртэй болдог.
Археологи болон музейн ашиглалт
Сүүлийн жилүүдэд 3d хэвлэлийг музейн болон археологийн эвдэрч гэмтсэн эртний олдворуудыг нөхөн бүтээхэд ашиглаж байгаа. Европын болон Хойд Америкийн олон музейд алга болсон олдворын алдагдсан хэсгүүдийг нөхөн бүтээхэд ашиглаж байна.
Metropolican Museum of Art болон Их Британий музейд худалдаж болох жижиг хэмжээний эдлэлийг зарахаар 3d хэвлэлийг ашиглаж байна. Бусад Цэргийн түүхийн музей болон Вамын түүхийн музейд хэрэглэгчид гэртээ хэвэлж болохоор 3d хэвлэлийн загвар болсон хувилбарыг хэрэглэгчдэд онлайнаар худалдаж байна.
Мэргэжлийн материал
Хэрэглэгчдийн дунд 3д хэвлэл хөгжсөнөөр үүнд таарсан илүү шинэ материалуудыг боловсруулах, нээх болсон. Жишээлбэл  судалтай материал модийг дуурайлгахаар мөн хээ гадаад байдал зэрэг нь ижил төстэй байхаар бүтээгдсэн. Цаашилбал илүү сүүлийн үеийн бат бөх карбоныг дуурайлган хэвлэж болохуйц цайвар материалыг ашиглаж байгаа. 3д хэвлэлийг даган шинэ материалууд зохион бүтээгдэж байгаатай холбоотой 3д хэвлэлийг мөн өөрийг нь ч бүтээх боломжтой. Портлендэд барилга байгууламжийн архитектурыг бий болгохтой холбоотой 9фт хүртэлх төмрийн ислийн нунтгийг ашигладаг.
Оюуны өмч
3д хэвлэл нь олон арван жилийн турш хөгжихдөө маш олон зохиогчын эрх, патент, хэрэглээний бараа, бүтээгдэхүүний загварын эрх зэрэг хуульзүйн асуудлуудыг бий болгосон. Хувь хүн бүр одоо үүнийг хувийн хэрэглээндээ ашиглаж, зарж борлуулж байхад энэхүү асуудлууд хуулиар яаж зохицуулагдаж мөрдөгдөхийг тодорхой хэлж чадах хууль нар цөөхөн байдаг.
Зохиогчийн эрх нь бодитой амьдралын туршид үргэлжилдэг ч нас барснаас хойших 70 жилд хүчинтэй байдаг. Хэн нэгэн хөшөө барьсан байвал тухайн хөшөөний харагдах байдал уран бүтээлчийн эрх болж хувирна, хэн нэгэн үлгэрлэх, адил төстэй хөшөө хийх нь зохиогчийн эрхийг зөрчиж байгаа хэрэг болно.
Хэрвээ АНУ-н шүүх дээр патент зөрчсөн эсвэл зохиогчийн эрх зөрчсөн хэрэг очвол шүүх үүнийг ихэвчлэн үйл ажиллагааны хувьд хуваагдаж байгаа бол өмчлөх боломжгүй зүйл хэмээн цуцалдаг. Бусад улс орнуудад ч мөн зохиогчийн эрх өөрөөр бүртгэгддэг. Жишээ нь төсөл зураг гаргахдаа ашигтай төхөөрөмж(бүхэлдээ) зохион бүтээх байвал үүнийг шударга хэмээн үзээд эрх зөрчсөнөөр авахаас татгалздаг
Галт зэвсгийн тухай захиргааны хууль тогтоомж
АНУ-н дотоодын аюулгүй байдлын газар болон Тагнуулын төв газар онцлохдоо “3 хэмжээст 3д хэвлэлээр бүтээгдсэн эзэнгүй болон өмчлөгдөөгүй, бүртэлгүй галч зэвсэг нь олон нийтийн аюулгүй байдалд халдах ноцтой гэмт хэрэг” хэмээн үзсэн байна. “3д хэвлэлээр хийгдсэн галт зэвсгийн тухай хууль тогтоомжийг гаргаж болох ч хууль бусаар үйлдвэрлэлтийг зогсоож чадахгүй, онлайнаар зохиогчийн эрхгүй зарагддаг дуу, кино зэрэгтэй л адил хянахад маш хэцүү худалдаа байх болно” хэмээжээ.
АНУ-н хувьд хяналт шалгалт их байгаа ч олон улсын мэргэжилтнүүд бусад галт зэвсэг шиг амархан шалгагдаж олдоно гэдэгт итгэлтэй бус байна. Европын хувьд 3д хэвлэлээр хэвлэсэн галт зэвсэг нь галт зэвсэгтэй тэмцэх хууль тогтоомжийн хувьд хууль бус хэмээн тэмдэглэгдэнэ. Гэвч технологи илүү хөгжихийн хэрээр гэмт хэргийг олж илрүүлэхэд хэцүү болно хэмээн тэмдэглэж байна.
Үр нөлөө
Нэмэлт үйлдвэрлэл болон, болзоот хугацаанд дуусгах зэрэг нь үйлдвэрлэгчдийг уян хатан, боломжит хувилбаруудыг улам бүр сайжруулан, өрсөлдөхүйц байхыг шаарддаг. Энэхүү технологийн нэмэлт үйлдвэрлэл нь даяаршлын эсрэг үр нөлөөтэй ба эцэстээ хэрэглэгчид үйлдвэрлэгчдээс илүү бүтээж бусад хувь хүн, байгууллагад арилжаалдаг болно хэмээн үзэж байна.
Нийгмийн өөрчлөлт
1950аад оноос хойш нийгмийн зохиолч судлаач нар нэмэлт үйлдвэрлэлийг бий болгосноор учирч болзошгүй үр дагавар болон нийгэм соёлын өөрчлөлтийн талаар таамаглал дэвшүүлэх болсон. Үүнээс хамгийн боломжит хувилбар гэж үзэж байсан нь 3д хэвлэгч илүүтэйгээр хэрэглэгчдэд хүрснээр ажил болон гэрийн уламжлалт ялгааг эвдэж болзошгүй хэмээж байгаа. Мөн ииибизнес эрхлэгчдэд илүү амар болж өөрсдийн шинэ бүтээгдэхүүний талаар санааг түгээхэд амар хялбар болно. Ингэснээр өндөр өртөгтэй хүргэлтийн болон тээврийн хэрэгслийг ашиглах шаардлагагүй болно.
Мөн 3д хэвлэгч нь хэрэглэгчдэд илүү хүртээмжтэй байхын хувьд олон нийтийн онлайн харилцааг дэмжих боломжтой. Үүнд вэб сайтууд хэрхэн 3д принтер хийх талаар мэдээлэл гарган хэрэглэгчид энэ тухай санал бодлоо хэлэлцэн мөн хэвлэх талаар мэтгэлцэх  боломжтой. RepRap нь хэрэглэгчдэд мэдээлэл авах боломжийг олгодог 3д хэвлэгчийн тухай бүхий л мэдээллийг агуулсан, бүх хүнд үүнийг хүргэх зорилготой вэбсайт юм. Үүнтэй адилаар хэрэглэгчдэд өөрсдийн 3д хэвлэгчийн талаар мэдээлэл үлдээх, 3д файлыг үүсгэн тавих зэрэг боломжтой Pinshape, Thingiverse, Myminifactory зэрэг сайтууд байдаг. Энэхүү сайтууд нь хэрэглэгчдийн дунд мэдээллийг түгээх болон 3д хэвлэгчтэй холбоотой харилцааг үүсгэх боломжийг олгодог.
Зарим анхаарал татсан мэдээллүүд байгаа нь 3д хэвлэгчийг хямд төсөр материалтай нийлүүлэн үйлдвэрлэлийг шинэ төвшинд аваачих явдал. Өөрөө-өөрийгөө хөгжүүлэгч техникийн гайхамшиг нь ирээдүйд эдийн засгийн хөгжлийг даван гарч, нийгмийн сайн сайхан байдлыг бүрдүүлэхэд чухал үүрэг гүйцэтгэгч болох болно. Цаашлаад энэхүү олон санал гомдол, сэтгэгдэлүүд нь үйлдвэрлэлин хувьсгалыг буюу биеийн хүчний хөдөлмөрийг халахад хүргэх нь үнэн. Жишээ нь: Нано технологиор зохион бүтээгдэж байгаа дэвшилтэт технологи нь зөвшөөрөлгүй буу зэвсгийн үйлдвэрлэлийг хөнгөвчилнө. Үүний сөрөг нөлөө болон IP-н тухай дурьдах шаардлагагүй болно. Үйлдвэрлэлийн материал ашигласан биеийн хүчний үйлдвэрлэлээс илүү энгийн хямд төсөр материал ашигласан 3д хэвлэл эдийн засгийг илүү хөгжүүлэх болно. Хямд төсөр тээврийн шинэ технологийг бий болгосноор дэлхий дахинаа илүүдэл болон хомсдмол нөөцийг солилцох зэрэг нь давуу байдал болж хувирна. Neil Gershenfield хэлэхдээ “дэлхийн хамгийн бага хөгжилтэй газар хамгийн сүүлийн үеийн технологи хэрэгтэй” хэмээсэн.
Forbes цохон тэмдэглэхдээ 3д хэвлэгч нь Америк улсын үйлдвэрлэлийг шинэ төвшинд гаргаж, бүтээлч компаниудыг аж үйлдвэрийн газар нутгийг бий болгоход тусалж аутсорсингийн зах зээлд хэрэгцээтэй зах зээлийн дэд бүтцийг бий болгоно хэмээн үзсэн.
Эшлэл
Ангилал:Компьютерын тусламжтай инженерчлэл
Холбоотон гурван гүрний удирдагчдын Тегераны уулзалт
Холбоотон гурван гүрний удирдагчдын Тегераны уулзалт буюу Тегераны Бага хурал- (англи. Tehran Conference) Дэлхийн хоёрдугаар дайны үед Германы буюу Тэнхлэгийн гүрнүүдийн эсрэг Холбоотны эвсэлийг бүрдүүлэгч нараас голлох гурван улсын тэргүүн ЗХУ-ын И.В.Сталин, АНУ-ын Ерөнхийлөгч Франклин Рузвельт, Их Британийн Ерөнхий сайд Уинстон Черчилль нарын 1943 оны 11-р сарын 28-наас 12-р сарын 1-нд Ираны нийслэлТегеран хотод хийсэн уулзалтыг хэлдэг. Тегераны Бага хурлаар Германы эсрэг Холбоотнуудын харилцан ажиллах үндсэн зарчмуудыг хэлэлцэн тохиролцсон байна.
Бага хурлын бэлтгэл
Бага хурлыг Тегеранаас өөр Каир (Черчиллийн санал болгосоноор), Стамбул болон Багдад хотуудад хийх төлөвлөгөө байсан. Бага хурлыг «Эврика» (Eureka) гэж нууц нэрээр нэрлэж байжээ. 11-р сарын сүүлчээр И.В.Сталин Москва хотоос № 501 дүгээр галт тэргээр Москва-Сталинград-Баку чиглэлд маш нууцаар гарсан байна. Баку хотоос Тегеран руу төлөөлөгчид 27 сөнөөгч онгоцоор хамгаалуулсан хоёр нисэх онгоцоор гарсан байна. Рузвельт алжирын Оран боомтод линкор /цэргийн усан онгоц/ «Айова»-оор ирээд Черчилльтэй Каирт уулзаж 11-р сарын 28-нд Тегеранд ирсэн байна. Бага хурал 1943 оны 11-р сарын 28-ны өдрийн 16:00 цагт эхлэж 12-р сарын 1-нд өндөрлөсөн юм. Энэ Бага хурлаар И.Сталин, Ф.Рузвельт нар анх удаа нүүр тулан уулзсан юм.
Оролцогсод
ЗХУ-ын талаас: ЗХУ-ын Ардын Комиссаруудын Зөвлөлийн дарга И.Сталин, ЗХУ-ын Гадаад хэргийн сайд В.Молотов, ЗХУ-ын Батлан хамгаалахын сайд, маршал К.Ворошилов.
Их Британий талаас: Ерөнхий сайд У.Черчилль, Гадаад хэргийн сайд Энтони Иден (англи.Robert Anthony Eden, 1897-1977), Ерөнхий сайдын цэргийн ахлах зөвлөх Хастингс Исмэй (англ. Hastings Lionel Ismay, 1887-1965).
Бага хурлаар хэлэлцсэн асуудлууд
Ангилал:Олон улсын улс төрийн уулзалт Ангилал:Дэлхийн хоёрдугаар дайны улс төр Ангилал:Германы хуваагдал Ангилал:1943 оны улс төрийн арга хэмжээ Ангилал:Британи-Зөвлөлтийн харилцаа Ангилал:Британи-Ираны харилцаа Ангилал:АНУ-Ираны харилцаа Ангилал:Монголын тусгаар тогтнолын төлөө тэмцлийн түүх Ангилал:Монголын улс төрийн түүх Ангилал:Британи-Польшийн харилцаа Ангилал:БНМАУ-Зөвлөлтийн харилцаа Ангилал:Тегераны түүх
Гурван их гүрний удирдагч
Дэлхийн хоёрдугаар дайны үед Германы буюу Тэнхлэгийн гүрнүүдийн эсрэг Холбоотны эвсэлийг бүрдүүлэгч нараас голлох гурван улсын тэргүүн ЗХУ-ын И.В. Сталин, АНУ-ын Ерөнхийлөгч Франклин Рузвельт, Их Британы Ерөнхий сайд Уинстон Черчиль нар юм.
Ангилал:Дэлхийн хоёрдугаар дайн
Холбогч эд
Холбогч эд нь, эд эрхтнүүдийг холбох сүлжээний үүрэгтэй мөн хамгаалж бэхлэж байдаг мезодермээс гаралтай,биеийн 50%г бүрдүүрдэг. Тэжээлийн,тулгуурын,боож баглах,сорви үүсгэх,дулаан зохицуулах,хамгаалах үүрэгтэй.
Латераны гэрээ
Латераны гэрээ нь Ариун Сэнтий болон Итали улсын Засгийн газар хооронд байгуулсан гэрээ юм. Ангилал:Олон улсын эрх зүйн гэрээ Ангилал:Ариун Сэнтий Ангилал:Италийн түүх Ангилал:Ватиканы улс төр
Холбоотны эвсэл
Холбоотнууд
Он сар өдөр нь дайн зарласан өдөр болно.
Ангилал:20-р зууны зэвсэгт хүчний холбоо Ангилал:Дэлхийн хоёрдугаар дайны улс төр Ангилал:Гадаад харилцааны түүх Ангилал:АНУ-ын улс төрийн түүх Ангилал:ЗХУ-ын гадаад бодлого Ангилал:Их Британийн гадаад бодлого Ангилал:АНУ-ын түүх (1918–1945 он) Ангилал:АНУ-ын гадаад бодлого
Припять гол
Припять — Украин, Беларусиар 775 км урсаж Днепр мөрөнд цутгадаг гол.
Эшлэл
Ангилал:Украины гол мөрөн Ангилал:Европын гол мөрөн Ангилал:Брест мужийн гол мөрөн Ангилал:Гомельская мужийн гол мөрөн Ангилал:Киев мужийн ус зүй Ангилал:Волынь мужийн ус зүй
Өмнөд Буг гол
Өмнөд Буг гол (Південний Буг) нь Украины баруун урд тал, Зүүн Европын тэгш талаар урсах, 857 километр урттай гол бөгөөд Днепр мөрөнтэй нэгдэн Хар тэнгист цутгадаг. Энэ голыг Польшийн зүүн хилээр урсах Буг голтой андуурах нь их. Днепр мөрний хамтаар Днепр-Бугийн бэлчирийг үүсгэх хүртэлх тус голын урт нь 806 км. Голын усаа цуглуулах талбай нь 63.740 км² талбайг хамарна.
Эшлэл
Ангилал:Европын гол мөрөн Ангилал:Украины гол мөрөн Ангилал:Винница мужийн ус зүй Ангилал:Кировоград мужийн ус зүй Ангилал:Николаев мужийн ус зүй Ангилал:Хмельницкий мужийн ус зүй
Гэгээн Ширээт Улс
Гэгээн Ширээт Улс (Sancta Sedes, Holy See) нь Ватиканыг удирдах шашны хэмжээгүй эрхт засаглалын тогтолцоо юм. Олон улсын эрх зүйн дагуу бүрэн хүлээн зөвшөөрөгдсөн статустай. Анх Христийн тооллын I зууны үед Христийн сайн мэдээг түгээх, сүсэгтнүүдийг удирдах зорилгоор бий болсон. Өдгөө дэлхий даяар орших бүх католик сүм, байгуулагуудыг нэгтгэн удирдаж байна.
Гэгээн Ширээт Улс нь Ромын Папын удирдлагын дагуу католик шашны хамба болон санваартнаар дамжуулан үйл хэргээ хэрэгжүүлдэг. Удирдах тогтолцоо нь Христийн сургааль, католик шашны номлол дээр тулгуурладаг.
1929 онд Латераны гэрээгээр Италиас тусгаар тогтносон Ватикан улс байгуулагдснаар тус улсын удирдах бүрэн эрхт субъект болсон.
Гэгээн Ширээт Улс нь дэлхий даяар орших бүх католик сүмийн үйл ажиллагаа, санваартан, хамба томилох, шашны үйл ажиллагаа явуулах НҮБ болон олон улсын байгууллагуудад Ватикан улсыг төлөөлөх, дэлхийн улс орнуудтай албан ёсны дипломат харилцаа тогтоох эрх мэдлийг хэрэгжүүлнэ.
Ватикан улс нь Гэгээн Ширээт Улсаар дамжуулан засаглалын үйл ажиллагаа болон дипломат харилцааны асуудлыг хэрэгжүүлнэ.
Нэр томьёоны тухай
Sancta Sedes гэдэг нь грек хэлний ἱερά буюу ариун/гэгээн, латин хэлний sedes буюу сэнтий, хаан ширээ гэх үгээс гаралтай. Католик шашинд Христийн 12 шавь нарын анх сайн мэдээг дэлгэрүүлж амьдарч байсан газруудыг "Элч нарын сэнтий" гэж нэрлэдэг бөгөөд Ватиканд орших Гэгээн Ширээ нь анхны Пап хэмээгддэг Гэгээн Петрийн сэнтий учир онцгойлон ингэж нэрлэжээ. Гэгээн тус бүр өөрийн тэргүүн цогчин дугантай байдаг бөгөөд Гэгээн Ширээт оршдог тэргүүн цогчин дуган бол Латераны Гэгээн Иоханы цогчин дуган юм.
Припять
Припять — Украины Киев мужийн умард захад байдаг орхигдсон хот. Киевээс 94 км зайд Беларусийн хилээс холгүй оршдог. Припять голын эрэгт байдаг.
1970 онд хот үүсэн байгуулагдаж хүн амын тоо нэмэгдэж 49 мянга хүрээд байсан 1986 онд хотоос 5 км зайд ажиллаж байсан Чернобылийн АЦС дэлбэрсэн юм.
Хотод одоо хүн байхгүй. Ослын дараа хүн ардыг хорт цацрагийн аюулаас зайлуулан 50 км холд Славутич гэсэн шинэ хот үүсгэн суурьшуулжээ.
Зүүлт тайлбар
Ангилал:Киев мужийн суурин Ангилал:Орхигдсон хот Ангилал:Чернобылийн осол
Днестр мөрөн
Днестр мөрөн — Украин, Молдаваар 1362 км урсаж Хар тэнгист цутгадаг мөрөн.
Эшлэл
Ангилал:Молдавын гол мөрөн Ангилал:Украины гол мөрөн Ангилал:Европын гол мөрөн Ангилал:Днестр мөрний голын систем Ангилал:Львов мужийн ус зүй Ангилал:Ивано-Франковск мужийн ус зүй Ангилал:Черновцы мужийн ус зүй Ангилал:Тернополь мужийн ус зүй Ангилал:Хмельницкий мужийн ус зүй Ангилал:Винница мужийн ус зүй Ангилал:Одесса мужийн ус зүй Ангилал:Ойт Карпатын нуруу Ангилал:Бескидийн нуруу Ангилал:Хилийн гол мөрөн
Пиетро Паролин
Пиетро Паролин нь Ватикан Улсын Төрийн нарийн бичгийн дарга юм. Католик шашны кардинал хэргэмтэй санваартан, мэргэжлийн дипломат. 2013 оны 10 сарын 15-наас эхлэн Төрийн нарийн бичгийн даргаар томилогдон ажиллаж байна.
Бага нас, амьдралын гараа
Пиетро Паролин Итали улсын Виченца мужийн Скиавон хотод мэндэлсэн. Эцэг нь дэлгүүрийн менежер, эх нь бага сургуулийн багш байсан. Пиетро нэг эгч, нэг ахтай. Түүнийг 10 настай байхад эцэг нь автомашины ослоор нас баржээ. 1980 оны 4 сарын 27-нд католик шашны санваартны хэргэм хүртэж улмаар Григорийн их сургуульд шашны хууль судлалаар эрдмийн зэрэг хамгаалсан, мөн Ватиканы Дипломатын Академид суралцсан. 1986 оноос буюу 31 настайгаасаа эхлэн Ариун Сэнтийн дипломат албанд орж 20 гаруй жил ажилласан, Нигер болон Мексик улсад Папын нунцаар томилогдож байсан. Мексикт ажиллаж байх хугацаандаа Ариун Сэнтий болон Мексикийн хооронд албан ёсны харилцаа тогтоох талаар анхаарч үр дүнд хүрч байсан.
Ромд ажиллах хугацаандаа Испани, Андорра, Итали, Сан Марино улсыг хариуцаж байсан. Кардинал Пиетро Паролин унаган итали, франц хэлтэй, испани хэлээр чөлөөтэй ярьдаг.
Эшлэл
Ангилал:21-р зууны кардинал Ангилал:Кардиналын төрийн нарийн бичгийн дарга Ангилал:Венесуэл дэх Апостолын нунц Ангилал:21-р зууны Ромын Католик шашны хамба Ангилал:Италийн Бүгд Найрамдах Улсын Гавьяаны одон шагналтан (их загалмай) Ангилал:Бүгд Найрамдах Польшийн Гавьяаны одон шагналтан (одтой командлагч) Ангилал:Ацтекийн Бүргэд одон шагналтан (их загалмай) Ангилал:Холбооны Германы Их Гавьяаны Загалмай одон шагналтан Ангилал:Румыны Од шагналтан (колланэ) Ангилал:Гэгээн Маврикий ба Лазарын одон шагналтан (офицер) Ангилал:Италичууд Ангилал:1955 онд төрсөн
Кристиан Нобоа
Кристиан Фернандо Нобоа Тельо (Christian Fernando Noboa Tello; 1985 оны дөрөвдүгээр сарын 9-нд Гуаякиль хотод төрсөн) — Эквадорын хөлбөмбөгчин бөгөөд Москвагийн «Динамо» болон Эквадорын шигшээн хагас хамгаалагч юм.
Замнал
2012 оны нэгдүгээр сарын 26-нд «Динамо Москва» багт 8 сая фунтээр ирсэн.
Гадны холбоос
Ангилал:Эквадорын шигшээ багийн хөлбөмбөгчин Ангилал:Хөлбөмбөгийн хагас хамгаалагч Ангилал:Эмелек багийн тоглогч Ангилал:Рубин багийн тоглогч Ангилал:Динамо Москва багийн тоглогч Ангилал:Эквадорчууд Ангилал:1985 онд төрсөн
Страсбург
Страсбург нь Бүгд Найрамдах Франц Улсад орших хот юм. Тус хотод Европын Холбооны Парламентын төв байр оршино.
Цахим холбоос
Ангилал:Доод Райн департаментын коммун Ангилал:Гранд Эстийн суурин Ангилал:Францын мужийн нийслэл Ангилал:Францын аймаг Ангилал:Райн мөрний суурин Ангилал:Европ дахь дэлхийн соёлын өв Ангилал:Франц дахь дэлхийн соёлын өв Ангилал:Чөлөөт эзэнт гүрний хот Ангилал:Хүндэт легионы гишүүн хот Ангилал:Францын их сургуулийн хот‎ Ангилал:Францын хот
Тэнхлэгийн гүрнүүд
[[File:Map of participants in World War II.png|thumb|right|390px|Дэлхийн хоёрдугаар дайнд оролцсон улсуудыг дэлхийн газрын зурагт тэмдэглэсэн байдал
Хөх: Тэнхлэгийн гүрнүүд
Бүрэг ногоон: Перл-Харборыг довтлохын өмнөх холбоотнууд
Тод ногоон: Перл-Харборыг довтолсны дараах шинэ холбоотнууд]] Дэлхийн хоёрдугаар дайны үед Германы талд тулалдаж байсан Итали, Япон болон бусад улсуудын эвслийг Тэнхлэгийн гүрнүүд гэж нэрлэдэг.
Тэнхлэгийнхэн
Он сар өдөр нь Герман, Итали, Япон 3 улсын гэрээнд гарын үсэг зурсан огноо болно.